Зукърбърг към служителите на Facebook : Байдън е следващият ни президент Важно е хората да знаят , че изборите са честни , коментира изпълнителният директор на компанията Главният изпълнителен директор на Facebook Марк Зукърбърг обяви пред служителите на компанията си , че Джо Байдън ще бъде следващият президент на Съединените щати , потвърди говорител на социалната мрежа пред CNBC . „ Вярвам , че резултатът от изборите вече е ясен и Джо Байдън ще бъде следващият ни президент “ , е казал Зукърбърг по време на среща , според BuzzFeed News . „ Важно е хората да са сигурни , че изборите са били изначално честни , а това важи и за десетките милиони хора , гласували за Тръмп “ , посочва той . Коментарите на Зукърбърг са първото му признание за задаващата се администрация , въпреки че настоящият държавен глава Доналд Тръмп твърди , без да представя никакви доказателства , че са извършени големи измами при гласуването . Зукърбърг е направил изявлението в момент , в който Facebook е обект на критики от няколко представители на кампанията на Байдън , които се оплакаха от начина , по който Facebook се справя с предизборната реклама и въздействието на дезинформацита върху демокрацията . Въпреки тези критики , служители на Facebook са казали на CNBC , че усещането вътре в компанията е най - вече за облекчение , след като премина през изборите в САЩ тази година без твърдения за чужда намеса в процеса или за огромна вълна от дезинформация . През 2016 г . социалната мрежа беше обвинена за резултатите от изборите , но този път компанията представи на потребителите достоверна информация за вота в САЩ , публикувайки известия до потребителите в горната част на фийда в приложенията на Facebook и Instagram . В коментарите си до служителите Зукърбърг посочва още , че бившият съветник на Тръмп Стив Банън не е нарушил достатъчно политиките на Facebook , за да бъде блокиран от компанията , сочи информация на Ройтерс . Социалната мрежа също е потвърдила това . Наскоро Банън намекна , че директорът на ФБР Кристофър Рей и водещият държавен експерт по инфекциозни болести доктор Антъни Фаучи трябва да бъдат обезглавени , а главите им да бъдат забучени пред Белия дом . В понеделник Facebook премахна мрежа от страници , свързани с Банън , за използване на трикове за увеличаване на обхвата им .